প্রীজা শ্রীধরন
প্রীজা শ্রীধরন (জন্ম ১৩ই মার্চ ১৯৮২ মুল্লাক্কানাম, ইদুক্কি, কেরালায়) একজন ভারতীয় লম্বা-দূরত্বের দৌড়বিদ। তিনি ১০,০০০ মিটার এবং ৫০০০ মিটার উভয় ক্ষেত্রেই জাতীয় রেকর্ড ধারী। ২০১০ গুয়াংঝু এশিয়ান গেমসে স্বর্ণ এবং রৌপ্য পদক পেয়ে তিনি রেকর্ড দুটি করেছিলেন। প্রীজাকে ২০১১ সালে কেন্দ্রীয় সরকার ভারতের দ্বিতীয় সর্বোচ্চ ক্রীড়া সম্মান অর্জুন পুরস্কারে ভূষিত করেছিল। ২০০৭ সালে প্রীজার প্রথম সাফল্য আসে, যখন তিনি এশিয়ান অ্যাথলেটিক্স চ্যাম্পিয়নশিপে উভয় বিভাগেই রৌপ্য পদক জিতেছিলেন। তিনি ২০১০ এশিয়ান গেমসে ১০,০০০ এবং ৫,০০০ মিটার দৌড় উভয় ক্ষেত্রেই তাঁর ব্যক্তিগত সেরা এবং ভারতীয় জাতীয় রেকর্ডের উন্নতি করেছিলেন; তিনি ১০,০০০ মিটারে সোনা এবং ৫,০০০ মিটারে রৌপ্য জিতেছিলেন। তিনি ২০১৫ সালের ফেব্রুয়ারি মাসে আন্তর্জাতিক সার্কিট থেকে তাঁর অবসর ঘোষণা করেছিলেন।